- Home
- Politic
- Economic
- Social
- Externe
- Sănătate
- Sport
- Life-Inedit
- Meteo
- Healthcare Trends
- Economia digitală
- Angajat în România
- Ieși pe plus
- Video
Bugetul Capitalei, adoptat vineri de Consiliul General
Bugetul Capitalei a fost adoptat vineri de consilierii generali, au anunţat reprezentanţii PSD-PNL.
Bugetul Capitalei, adoptat vineri de Consiliul General
Conform acestora, în cadrul şedinţei convocate vineri de consilierii generali PSD Bucureşti şi PNL Bucureşti, proiectul aprobat duce banii Primăriei Capitalei "către proiecte serioase, nu doar pentru evenimentele pe care primarul general le pregătea pentru campania electorală".
Consilierii PSD-PNL arată că au fost găsite sumele necesare şi proiectul de buget a fost modificat astfel:
-alocarea suplimentară a sumei de 240 milioane de lei pentru subvenţia la termoficare,
-alocarea suplimentară a sumei de 200 de milioane de lei pentru subvenţia la transportul public,
-alocarea sumelor necesare pentru plata parţială a restanţelor la sprijinul pentru persoanele adulte cu dizabilităţi,
-25 de milioane de lei pentru proiectul Banca de alimente,
-25 de milioane de lei pentru deblocarea blocului social din Prelungirea Ghencea,
-sumele necesare pentru deblocarea proiectului Penetraţie Ciurel - Autostrada A1.
"Consilierii generali social-democraţi şi liberali au arătat la şedinţa convocată astăzi că există o nouă majoritate în Consiliul General al Municipiului Bucureşti, iar primarul general Nicuşor Dan nu mai poate ignora solicitările bucureştenilor", arată consilierii.
Aceştia anunţă că, după aprobarea bugetului pentru anul 2024, urmează deblocarea proiectelor primarilor din sectoarele Capitalei "care au fost ţinute la sertar de primarul general".
Pentru cele mai importante ştiri ale zilei, transmise în timp real şi prezentate echidistant, daţi LIKE paginii noastre de Facebook!
Urmărește Mediafax pe Instagram ca să vezi imagini spectaculoase și povești din toată lumea!
Conținutul website-ului www.mediafax.ro este destinat exclusiv informării și uzului dumneavoastră personal. Este interzisă republicarea conținutului acestui site în lipsa unui acord din partea MEDIAFAX. Pentru a obține acest acord, vă rugăm să ne contactați la adresa vanzari@mediafax.ro.
CANCAN.RO
GANDUL.RO